open-index/open-wikipedia-markdown huggingface dataset:
ואיאדוליד (כדורסל)

**ריאל ואיאדוליד כדורסל** (בספרדית: **Real Valladolid Baloncesto**) הוא מועדון כדורסל ספרדי מ, קסטיליה ולאון, המשחק בליגת ה-LEB Oro, הליגה השנייה במבנה ליגות הכדורסל בספרד.

## היסטוריה
מוועדון הכדורסל העירוני ואיאדוליד נוסד ביוני 2015 על ידי כדורסלן העבר האמריקאי-ספרדי מייק הנסן במטרה להחליף את המועדון הראשי של העיר, שפורק בסוף עונת 2014/15.

בעונתה הראשונה, ב-LEB Plata (הליגה השלישית), סיימה הקבוצה מתחת לקו האדום עם תשעה ניצחונות בלבד ב-26 משחקים אך נשארה בליגה בשל מקומות פנויים.

בעונה הבאה עלתה ואיאדוליד ל-LEB Oro לאחר שזכתה בפלייאוף העלייה.

בשנת 2020 הקבוצה הוליכה את הליגה השנייה כשהעונה הופסקה עקב מגפת הקורונה בספרד והייתה אמורה לעלות לליגת העל, אך לא עמדה בדרישות להצטרפות לליגה ונשארה בליגת המשנה.

ב-28 ביולי 2020 סיכם המועדון על שיתוף פעולה עם קבוצת הכדורגל של העיר ריאל ואיאדוליד והחלה להשתמש בשמו, צבעיו וסמלו.

## עונה אחר עונה

## תארים והישגים
;הליגה השנייה
***זכייה (1):** 2020

## קישורים חיצוניים

## הערות שוליים

קטגוריה:ואיאדוליד: ספורט
קטגוריה:ריאל ואיאדוליד
קטגוריה:ספרד: כדורסל
קטגוריה:קבוצות כדורסל ספרדיות
נאור יחיא

**נאור יחיא** (נולד ב-18 ביולי 1989) הוא דובר ויועץ תקשורת, אשר כיהן כדובר נשיא מדינת ישראל, יצחק הרצוג, מיולי 2021 עד פברואר 2025. קודם לכן, כיהן כדוברו הפוליטי של ראש הממשלה בנימין נתניהו.

## ביוגרפיה
נולד וגדל ביקנעם עלית. הוא שירת בצה"ל בין השנים 2007–2017. החל משנת 2009 שירת בחטיבת דובר צה"ל במגוון תפקידים פיקודיים ומקצועיים, כולל ראש מדור תקשורת מקומית ורדיו. בתפקידו האחרון, שימש כראש מדור טלוויזיה והפקות ולאחריו השתחרר מצה״ל בדרגת רב-סרן בתום עשר שנות שירות.

בשנת 2017, לאחר שחרורו מצה״ל, שימש כדובר שר הבינוי והשיכון ובהמשך כדובר שר העלייה והקליטה, יואב גלנט. בראשית 2019 ניהל את קמפיין הפריימריז של ח״כ גלנט ממפלגת ׳כולנו׳ למפלגת הליכוד, בסיומו הגיע למקום 7 ברשימת הליכוד לכנסת.

במאי 2019, לאחר סבב בחירות א׳, מונה לדוברו הפוליטי של ראש הממשלה בנימין נתניהו וכדובר מפלגת הליכוד. את התפקיד הזה מילא במשך שלוש מערכות הבחירות ובתקופת משבר הקורונה. בתקופה זו עבד בצמוד לראש הממשלה נתניהו וניהל את מערך התקשורת בקמפיינים של מפלגת הליכוד. כחלק מתפקידו היה אמון על הופעות השרים וחברי הכנסת של המפלגה בתקשורת, כתיבת המסרים והאסטרטגיה הדוברותית של נתניהו ומפלגת הליכוד.

בחודש יוני 2021, עם בחירתו של יצחק הרצוג לנשיא המדינה, מונה לדובר נשיא המדינה וראש מערך התקשורת והדוברות של בית הנשיא. עם מינויו התעוררה סערה ציבורית ותקשורתית ונמתחה ביקורת על המינוי מצד גורמים שונים. עמותת "חוזה חדש" (קריים מיניסטר) ארגנה הפגנות מול ביתו של יצחק הרצוג בדרישה לעצור את המינוי ואף עתרה לבג"ץ במטרה לעכב את המינוי עד שתתקיים בדיקה שתבחן האם הוא עומד בקריטריונים. טענת העמותה הייתה כי בתפקידו כדובר ראש הממשלה ודובר הליכוד "היה הנ"ל אחראי לחלק מהקמפיינים המסיתים והארסיים ביותר שיצאו מצדו של ראש הממשלה היוצא נתניהו ותנועת הליכוד כנגד מתנגדיו הפוליטיים ותרם תרומה משמעותית לשיח הרעיל והאלים שהתנהל בישראל בשנתיים האחרונות". העתירה נדחתה על הסף ויחיא נכנס לתפקידו.

ב-4 בינואר 2025 הודיע על סיום תפקידו כדובר בית הנשיא לאחר 15 שנים בשירות הציבורי ומעבר למגזר הפרטי.

## השכלה וחיים אישיים
בעל תואר ראשון מאוניברסיטת בר-אילן במדעי המדינה. מתגורר בגבעתיים.

## קישורים חיצוניים

* 
* 
* 
* 
* 

## הערות שוליים

קטגוריה:דוברים ישראלים
קטגוריה:בוגרי אוניברסיטת בר-אילן
קטגוריה:חיילי דובר צה"ל
קטגוריה:ישראלים שנולדו ב-1989
בורנס

**גארט קלארק בורנס** (באנגלית: **Garrett Clark Borns**; נולד ב-7 בינואר 1992), הידוע בשם הבמה **Børns **, הוא זמר-יוצר ומוזיקאי אמריקאי.

## ביוגרפיה
בורנס נולד בעיירה במדינה מישיגן, ארצות הברית. כבר בגיל 10 הוא היה ידוע כפעלולן וקיבל תשלום על הופעות במסיבות. בגיל 13 הוא קיבל מלגת לימודים בקולג' לאמנויות.

עוד במהלך לימודי בית ספר בורנס הקים להקה. בשנת 2012 הוא היה גיטריסט ומתופף בלהקה והם ביצעו השירים הראשונים שלו. בשנת 2013 בורנס החליט לעזוב את ניו יורק ועבר ללוס אנג'לס. בשנת 2014 הוא הוציא את הסינגל הראשון שלו 10,000 Emerald Pools ב"אינטרסקופ רקורדס" וזמן קצר אחרי זה מיני אלבום Candy.

בשנת 2015 הוא הוציא סינגל Electric Love שזכה להצלחה גדולה. הוא דורג במצעדי פזמונים וקיבל הכרה כ"אלבום פלטינה". השיר שולב באלבום הראשון של בורנס Dopamine. האלבום דורג במקום השני בארצות הברית וקיבל דירוג "אלבום זהב" מאיגוד תעשיית ההקלטות האמריקאי. בשנת 2016 בורנס השתתף בסבב הופעות עולמי של להקת "הלומינירז".

בשנת 2017 הזמר הוציא סינגל "Faded Heart" ששולב במשחק מחשב "FIFA 18" ובסרט "קו הדממה". בשנת 2018 הוא השתתף סבב הופעות LA to the Moon Tour.

בשנת 2020 שוחרר אלבום השני Blue Madonna שהגיע למקום השלישי במצעד בארצות הברית. אלבום זה כלל שיר שבוצע ביחד עם לנה דל ריי שבהמשך שוחרר כסינגל.

בשנת 2020 בורנס היה שותף באלבום שהוצאה לזכר להקת טי רקס.

ב-28 ביולי 2023 הוציא את המיני-אלבום *[[Suddenly]]*.

## דיסקוגרפיה
### אלבומי אולפן
* *[[Dopamine (אלבום)|Dopamine]]* (2015)
* *[[Blue Madonna]]* (2018)

### מיני-אלבומים
* *[[Suddenly]]* (2023)

## קישורים חיצוניים
* 

## הערות שוליים

קטגוריה:זמרים-יוצרים אמריקאים
קטגוריה:אמנים אמריקאים הידועים בשם במה
קטגוריה:אמני אינטרסקופ רקורדס
קטגוריה:אמריקאים שנולדו ב-1992
בקר נבוס

**בקר נבוס** (באנגלית "Becker's Nevus") היא הפרעת עור שפירה המופיעה בעיקר בגברים. הנבוס יכול להיות להופיע בלידה, אך לעיתים קרובות יותר מופיע בסביבות גיל ההתבגרות. בדרך כלל הוא מופיע לראשונה כפיגמנטציה לא סדירה (מלנוזה או היפרפיגמנטציה) על פלג הגוף העליון או הזרוע העליונה (אם כי אזורים אחרים בגוף גם יכולים להיות מושפעים), וגדל בהדרגה באופן לא סדיר, הופך מעובה ולעיתים שעיר (היפרטריקוזיס). הנבוס נובע מצמיחת יתר של האפידרמיס, תאי פיגמנט (מלנוציטים) וזקיקי שיער. צורה זו של נבוס תועדה לראשונה בשנת 1948 על ידי רופא העור האמריקאי סמואל וויליאם בקר (1894–1964).

## מידע קליני
הידע והתיעוד הרפואי של הפרעה זו הוא דל, ככל הנראה בשל שילוב של גורמים הכוללים גילוי עדכני, שכיחות נמוכה והאופי שבעיקרו אסתטי. לפיכך הפתופיזיולוגיה של הנבוס של בקר נותרה לא ברורה. למרות שהיא נחשבת בדרך כלל להפרעה נרכשת ולא מולדת, קיים לפחות דו"ח של מקרה אחד המתעד בקר נבוס עם קשר גנטי: ילד בן 16 חודשים עם נגע היפרפיגמנטציה בכתף ימין, ולאביו נגע זהה.

## שכיחות
המחקר הנרחב ביותר עד כה, סקר משנת 1981 בקרב כמעט 20,000 גברים צרפתים בני 17 עד 26, שימש להפריך הרבה אמונות מקובלות לגבי ההפרעה. במחקר הצרפתי, 100 נבדקים נמצאו עם בקר נבוס, שחשפו שכיחות של 0.52%. הנבוס הופיע במחצית מהנבדקים לפני גיל 10, ובין הגילאים 10 ל-20 בשאר. ברבע מהמקרים חשיפה לשמש תרמה להופעת הנבוס, מספר נמוך מצפי החוקרים. כמו כן, החוקרים הופתעו מהשכיחות הנמוכה (32%) של הנבוס מעל הפטמות, מכיוון שהאמינו שאזור החזה העליון והכתף הם המקומות העיקריים להופעתו. הפיגמנטציה הייתה בצבע חום בהיר ב-75% מהמקרים, והגודל הממוצע של הנבוס היה 125cm2.

## ממאירות
דו"ח משנת 1991 תיעד מקרים של תשעה מטופלים עם בקר נבוס ומלנומה ממאירה. מתוך תשע המלנומות, חמש היו באותו אזור של הנבוס, כאשר רק אחת בתוך הנבוס עצמו. מכיוון שזו הייתה ככל הנראה ההתרחשות המשותפת אשר מתועדת לראשונה של שתי המחלות, עד כה אין עדות לשיעורי ממאירות גבוהים יותר בבקר נבוס לעומת עור רגיל. עם זאת, כמו בכל הפרעת עור חריגה, יש לעקוב אחר הנבוס באופן קבוע ולהביא לידיעת הרופא כל שינוי פתאומי במראה.

## טיפול
כיוון שהנבוס נחשב להפרעת עור שפירה, טיפול אינו הכרחי בדרך כלל, מלבד למטרות קוסמטיות. גילוח או גזירה יכולים להיות יעילים בהסרת שיער לא רצוי, בעוד שאלקטרולוגיה או הסרת שיער בלייזר עשויים להציע פתרון לטווח ארוך יותר. סוגים שונים של טיפולי לייזר עשויים להיות יעילים גם בהעלמת או הפחתה של ההיפרפיגמנטציה, אם כי נראה שהתוצאות של טיפולי לייזר הן להפחתת שיער והן להפחתת פיגמנטים משתנות מאוד מאדם לאדם.

## קישורים חיצוניים

## הערות שוליים

קטגוריה:מחלות עור והרקמה התת-עורית
יהודה ליב קאגאן

הרב **יהודה ליב קאגאן** (ה'תרס"ד, 1904 – י"ב בטבת ה'תשל"ג, 27 בדצמבר 1972) היה רב ומחבר תורני. כיהן כראש ישיבה ואב בית דין באנטוורפן, כראש ישיבה ורב קהילה בניו יורק חבר הוועד הפועל של אגודת הרבנים, וסגן נשיא תנועת המזרחי בניו יורק. חתן פרס שניידרמן לספרות תורנית.

## ביוגרפיה
נולד בשנת (ה'תרס"ד) בליטא לרב שלמה אביגדור. אבי אימו היה הרב מאיר יוסף קאסטין, מחבר פירוש "פנים מאירות" על הירושלמי. למד בישיבות סובלק, סלונים, גרודנא, סלבודקה, ראדין (שם למד בצלו של החפץ חיים), קלם ומיר. נסמך להוראה על ידי הרב חיים עוזר גרודזנסקי, הרב אברהם צבי קמאי (רבה של מיר), ועד הרבנים של ורשה, הרב אליעזר פינקל (ר"מ בישיבת מיר), הרב חיים הלר, והרב משה אביגדור עמיאל.

בשנת ה'תרפ"ט נישא לדבורה (נפטרה בי"ד בתשרי ה'תשמ"ב), ביתו של הרב יצחק קוסובסקי, רבה של יוהנסבורג שבדרום אפריקה. כמה מחידושי תורתו מובאים בספרו של הרב קוסובסקי 'שאלת יצחק'. לאחר נישואיו למד בכולל באוטבוצק, שם עמד בקשרים קרובים עם הרב חיים עוזר גרודזנסקי, דוד רעיתו. לאחר פטירת הרב גרודזנסקי כתב מאמר הספד ארוך שבו תיאר את דרכו האישית והתורנית, במסגרתו הוסיף תיעוד ייחודי ומפורט של סדר היום של הרב גרודזנסקי.

### אנטוורפן וליון
בשנת ה'תרצ"א נקרא על ידי הרב משה אביגדור עמיאל, שהיה רבה של אנטוורפן, לעמוד ברשות ישיבת "עץ חיים" בעיר, בברכתו של הרב גרודזנסקי הרב קאגאן נענה להצעה. בשנת ה'תרצ"ד החל לכהן כאב בית דין בבית הדין המקומי.

בעת פלישת הנאצים לבלגיה ברח הרב קאגאן לצרפת, שם ישב בין היתר בליון, ושימש כרב קהילת "ישורון" המקומית.

### ארצות הברית
בשנת ה'תש"ב היגר לארצות הברית. שם כיהן כראש ישיבת רבנו יעקב יוסף, לימד ב"בית המדרש לתורה" בשיקגו, ובשנת תש"ג מונה לרבה של קהילת יוצאי אנטפולה בעיר. בשנת תש"ז מונה לעמוד בראשות "ישיבת רבי ישראל סלנטר" בניו יורק.

בשנותיו באמריקה הרבה לפרסם מאמרים בכתבי עת תורניים. חיבר את ספריו "**הליכות יהודה**" – דרשות פרשניות והלכתיות על סדר פרשות השבוע. באחד ממאמריו קבע כי גיורים שנערכו חרף ידיעה שאין בדעתו של הגר לשמור מצוות כלל – כפי שהיה מקובל בקרב רבני אמריקה במקרה של חשש התבוללות – תקפים לחלוטין. עם זאת, יחסו לעריכת גיורים שכאלה לכתחילה היה מסויג. היה נשיא תנועת המזרחי בעירו ובעל דעות ציוניות.

הרב קאגאן נפטר כבן 68 בליל שבת פרשת ויחי, י"ב בטבת ה'תשל"ג (27 בדצמבר 1972). נטמן בהר הזיתים בירושלים.

### משפחתו
בנו, הרב ירוחם אבא שאול קאגאן (נפטר בכ"ג באדר ה'תשנ"ח), מחבר הספר "**שבילי אש**", שימש כראש כולל "בית יצחק" בפיטסבורג, פנסילבניה. בן נוסף, הרב ישראל מאיר קאגאן, שימש כראש ישיבה בדנוור, קולורדו.

## לקריאה נוספת
* 'הרב ר' יהודה ליב קאגאן שליט"א', בתוך: **תולדות אנשי שם**, אשר זלקא ראנד (עורך), ניו יורק תש"י, עמ' 108

## קישורים חיצוניים
* טוביה פרשל, הרב י.ל. קאגאן וספרו "הליכות יהודה" (נדפס לראשונה בהצופה, י' בחשון תשל"ב; וכן ב"**מאמרי טוביה**", ירושלים תשע"ח, כרך ג, עמ' קכ-קכב)

## הערות שוליים

קטגוריה:יהודים שהיגרו מרוסיה לארצות הברית
קטגוריה:רבנים אמריקאים
קטגוריה:ראשי ישיבה אמריקאים
קטגוריה:רבני המזרחי
קטגוריה:אמריקאים שנולדו ב-1904
קטגוריה:אמריקאים שנפטרו ב-1972
חטא גיחזי

**חטא גיחזי** הוא אירוע מקראי המתואר ב. חטאו של גיחזי, עבדו של אלישע הנביא היה שרדף אחר נעמן שר צבא ארם על מנת לקבל ממנו כסף, לאחר שנעמן התרפא על ידי אלישע.

## רקע
נעמן, שר צבאו של מלך ארם הצטרע. באחת מפשיטות צבא ארם על מלכות ישראל שבה צבא ארם ילדה קטנה, והיא שירתה את אשת נעמן. אותה ילדה אומרת לאשת נעמן כי בישראל ישנו הנביא אלישע שוודאי יוכל לעזור עם הצרעת. מלך ארם שולח מנחה לפני מלך ישראל (כנראה יהורם בן אחאב), ושולח שירפא את נעמן מצרעתו. מלך ישראל, שאינו מאמין בנביא, בטוח שמלך ארם בא להילחם איתו ולכן מתאבל וקורע את בגדיו. אלישע שולח מסר אל מלך ישראל כי הוא יכול לרפא את נעמן, ובכך ידע מלך ישראל שיש שהנביא הוא אמיתי. נעמן מגיע לפני אלישע וזה מוסר לו שילך לטבול בנהר הירדן 7 פעמים והצרעת תתרפא. נעמן כועס מאוד, אבל עבדיו מסבירים לו שלא יזיק לנסות את דברי אלישע. נעמן הולך לטבול בירדן כדברי אלישע, וצרעתו מתרפאת. נעמן חוזר לאלישע הנביא ורוצה לתת לתת לו מנחה, אך אלישע מסרב לזאת גם לאחר הפצרותיו של נעמן. נעמן מקבל על עצמו להאמין באלוהים ולוקח אדמה מארץ ישראל כדי להקריב עליה קורבנות בארץ ארם. נעמן מציין גם כן שיאלץ להשתחוות בבית רימון, שם נמצאת העבודה זרה של ארם, ויצטרך לעזור למלך ארם להשתחוות. אלישע מתרצה לדבריו של נעמן והוא פונה לחזור לארם.

## החטא
לאחר שנעמן עוזב את בית אלישע, גיחזי רודף אחרי נעמן. נעמן שואל את גיחזי האם קרה משהו וגיחזי עונה שלא קרה דבר, אך אלישע שלח אותו להגיד שישנם שני בני הנביאים הזקוקים לכסף ומבקש מנעמן שייתן להם צדקה, ככר כסף ושתי חליפות. נעמן מתלהב מכך שיכול לתת משהו לנביא, ונותן שתי ככרות כסף ושתי חליפות. כשחוזר גיחזי אל אלישע, אלישע שואל אותו לאן הלך והוא מצדו מגיב כי לא הלך לשום מקום. אלישע מסביר לגיחזי כי היה ראה שנעמן הסתובב לקראתו ולכן מודיע לגיחזי כי ייענש על חטאו.

## העונש
לאחר חטאו של גיחזי הוא נענש בכך שצרעת נעמן עוברת אליו. כדברי הכתוב:

ב הגמרא מסבירה שגיחזי תכנן לקנות בכסף את הדברים המפורטים בפסוק וזה הפירוט האמור בפסוק. בנוסף, הגמרא מסבירה כי ארבעת המצורעים האמורים לאחר מכן בזמן המלחמה בין ישראל לארם.

לדעת רבי יוחנן בגמרא, אלו גיחזי ושלושת בניו. והכתוב בפסוק "ובזרעך עד עולם", הכוונה לילדים שקיימים לו כעת, שיהיו מצורעים לעולם.

## ראו גם
* גיחזי
* נעמן (דמות מקראית)
* אלישע

## הערות שוליים

קטגוריה:נסי אלישע
גיחזי
מלחמת הכוכבים: חזיונות

**מלחמת הכוכבים: חזיונות** (באנגלית: **Star Wars: Visions**) היא סדרת אנתולוגיה של אנימה שנוצרה עבור שירות הסטרימינג האמריקאי דיסני+. הסדרה הופקה על ידי Lucasfilm Animation. עונה 1 מורכבת מתשעה סרטים קצרים שהופקו על ידי שבעה אולפני אנימציה יפניים, כל אחד מספר סיפורים מקוריים משלו המבוססים על היקום של מלחמת הכוכבים ומתרחשים בו. אולפני האנימציה המשתתפים הם Kamikaze Douga, סטודיו קולורידו, Geno Studio, Trigger, Kinema Citrus, Production I.G ו-Science SARU. היוצרים בכל אולפן קיבלו יד חופשית לדמיין מחדש את הרעיונות של מלחמת הכוכבים כראות עיניהם, תוך קבלת הדרכה מהצוות המנהלי של לוקאספילם. האנתולוגיה שוחררה ברחבי העולם ב-22 בספטמבר 2021, וזכתה לשבחי המבקרים. הסדרה חודשה לעונה שנייה ואחרונה, ששוחררה ברחבי העולם ב-4 במאי 2023.

בישראל, הסדרה זמינה גם בדיבוב לעברית בדיסני+ החל מ-16 ביוני 2022.

## תקציר
**מלחמת הכוכבים: חזיונות** הוא אוסף של סרטי אנימציה קצרים המוצגים "דרך העדשה של יוצרי האנימה הטובים בעולם", המציע נקודת מבט חדשה ומגוונת על מלחמת הכוכבים. הסרטים, שנוצרו מחוץ למגבלות הקאנון המסורתי של הזיכיון, מספקים חופש יצירתי לכל במאי ואולפן הפקה, תוך שמירה על נאמנות לנושאים ולזהות הרגשית של סאגת *מלחמת הכוכבים*.

## שידור

## פרקים

### עונה 1

### עונה 2

## הפקה
### פיתוח
פיתוח פרויקט *מלחמת הכוכבים: חזיונות* החל כאשר ג'יימס וו, סגן נשיא לתוכן בזכיינות ב-Lucasfilm, הציג את הרעיון בפני קתלין קנדי בתחילת 2020. כדי להקל על ההפקה הבינלאומית, לוקאספילם שיתף פעולה עם המפיק העצמאי ג'סטין ליץ' והחברה שלו Qubic Pictures, מה שעזר להקל על הדיונים בין המנהלים בארצות הברית לבין האולפנים היפנים, זה הפך להיות חשוב במיוחד במהלך מגפת הקורונה, כאשר היה צריך לבטל פגישות מתוכננות. ייצור הפרקים הקצרים התקיים ביפן לאורך 2020 ו-2021.

## פרסים ומועמדויות

## קישורים חיצוניים

* 
## הערות שוליים

קטגוריה:דיסני+: תוכניות וסדרות
קטגוריה:סדרות אנימה
קטגוריה:סדרות אנימה משנות ה-2020
קטגוריה:מלחמת הכוכבים
קטגוריה:סדרות טלוויזיה אמריקאיות שעלו לשידור בשנת 2021
יוביק (עיר)

**יוביק** (בנורווגית: **Gjøvik**) היא עיר במחוז ינלנה שבנורווגיה, העיר ממוקמת לא רחוק מלילהאמר לחופי אגם מיוסה. נכון לשנת 2023, בעיר מתגוררים כ-30 אלף תושבים.

## היסטוריה
בשנת 1807 האזור הוקם מפעל לייצור זכוכית והוא תרם להתפתחות היישוב. היישוב קיבל זכויות עיר בשנת 1861. בהמשך במקום הוקם מפעל גדול לייצור כלים שונים לדייג.

בתחילת המאה ה-20 בעיר פעל בית מלאכה לייצור מכוניות בירינג. המפעל עבד עד לשנת 1925.

בשנת 1960 לעיר צורפו מספר יישובים קטנים בסביבה.

לקראת אולימפיאדת החורף 1994 בעיר הוקם אולם לתחרות הוקי קרח עם 5,500 מקומות ישיבה. בשנת 1995 הוא אירח תחרויות אליפות העולם בהחלקה מהירה על הקרח במסלול קצר ובשנת 1999 אליפות העולם בכדוריד לנשים. בשנת 2016 באולם זה נערכו תחרויות של אולימפיאדת הנוער. אולם זה מנוצל גם להופעות ונערכו בו הופעות של טוטו, רובין ויליאמס, בריאן אדמס ואמנים נוספים.

בשנת 2016 בעיר הוקם קמפוס של האוניברסיטה הנורווגית למדעים וטכנולוגיה.

אטרקציה נוספת של המקום היא אוניית משוטה שנבנתה בשנת 1856 ונכון לשנת 2022 נמצאת בשרות סדיר.

לעיר קשרי עיר תאומה עם סטווטון שבארצות הברית.

## קישורים חיצוניים

* 

קטגוריה:נורווגיה: ערים
קטגוריה:יישובים שהוקמו ב-1861
מיגל ואן דאם

**מיגל ואן דאם** (בהולנדית: **Miguel Van Damme**;  25 בספטמבר 1993 – 29 במרץ 2022) היה כדורגלן בלגי ששיחק בעמדת השוער בקבוצת סרקל ברוז'.

## קריירת מועדונים
ואן דאם הגיע למחלקת הנוער של סרקל ברוז' בשנת 2013. ב-5 באפריל 2014 ערך את הופעת הבכורה שלו בקבוצה הבוגרת של המועדון, בהפסד 1-0 למכלן במסגרת ליגת העל הבלגית לעונת . בתום עונת  ירד עם המועדון לליגה הבלגית השנייה. בעונת  היה השוער הראשון של המועדון בליגה הבלגית השנייה. בתום עונת  העפיל עם המועדון בחזרה לליגת העל הבלגית. בסך הכל ערך ואן דאם 40 הופעות ליגה במדי המועדון.

## מחלתו ומותו
בחודש יוני 2016, במהלך בדיקה שגרתית לפני עונת , אובחן ואן דאם עם לוקמיה. שנה לאחר מכן מחלתו הייתה בנסיגה, והוא חתם על חוזה חדש בסרקל ברוז' עד ליוני 2019. על-אף שעדיין נדרש לטיפול תרופתי, הוא שיחק במסגרת הגביע הבלגי לעונת  במשחק נגד ראסינג גנק. בחודש ינואר 2020 חלה שוב בלוקמיה, והתבשר כי סיכויי ההישרדות שלו נמוכים. למרות זאת, הוא קיבל טיפולים אימונותרפיים, וב-16 ביוני 2020 חתם על חוזה חדש לעונה אחת בסרקל ברוז'. ב-18 באוקטובר 2021 חלה פעם נוספת בלוקמיה, ונלחם במחלה בפעם החמישית במהלך חמש שנים.

ב-29 במרץ 2022 מת ואן דאם ממחלתו בגיל 28.

## קישורים חיצוניים

## הערות שוליים

קטגוריה:כדורגלנים בלגים
קטגוריה:שוערי כדורגל בלגים
קטגוריה:כדורגלני סרקל ברוז'
קטגוריה:כדורגלנים שמתו במהלך הקריירה
קטגוריה:בלגים שנולדו ב-1993
קטגוריה:בלגים שנפטרו ב-2022
רפי כהן (תאורן)

**רפי כהן** (נולד ב-1931) הוא מעצב תאורה, שחקן, עוזר במאי מנהל הצגה ורקדן ישראלי. כהן עבד במשך כ-50 שנה כמעצב תאורה, מנהל הצגה, מנהל במה, איש טכני ומנהל מחסן בלהקת ענבל, וכן מנהל ההפקות בסיורי הלהקה מחוץ לישראל. במשך השנים עבד כהן גם עבור הקאמרי, תיאטרון אהל, תיאטרון זירה, ועוד מוסדות ואירועים שונים.

## קורות חיים
כהן נולד בשנת 1931 בעיר סמרקנד באוזבקיסטן. בשנת 1956 הצטרף כהן ללהקת ענבל כרקדן, והשתתף במחול "חתונה בתימן" ולמד משחק בסטודיו "דוכן" שהקים משה הלוי. בשנת 1957 הופיע כהן בתפקידי משנה בתיאטרון זירה. בשנת 1958 שיחק כהן בהצגה "7 תעלולי קיש וקוש" בתיאטרון במתנו, תיאטרון הילדים ליד תיאטרון אהל. כמו כן השתתף כהן בהצגה אסירה מס. 72 של תיאטרון אהל. באותה תקופה שיחק כהן בתיאטרון הילדים "תליל תילון" וכן הדריך חוגים דרמטיים. כמו כן שיחק כהן בתפקידי משנה בהבימה ובקאמרי.

לפי כהן, באותן שנים הוא הגיע למסקנה כי אין לו את "הנתונים הנדרשים על מנת להיות שחקן בעל שיעור קומה" ואין לו עניין בלשחק תפקידי משנה. על כן החליט כהן לעבור מתפקידי משחק לתפקידי תאורה וניהול הבמה. את יסודות המקצוע הוא רכש מארנון אדר, ובשנות השישים השתלם אצל התאורנים מיכאל ליברמן מתיאטרון הבימה, וחיים תכלת מלהקת בת שבע והטלוויזיה הישראלית. החל משנות השישים ועד לשנות האלפיים שימש רפי כהן כמנהל ההפקות בסיורי להקת ענבל לחו"ל. ב-1960 שימש כהן כעוזר במאי בהצגה 'שנת הבגרות' בתיאטרון אהל. בשנת 1963 נכח יחד עם רקדני ענבל בביקורו של מקס פון סידוב בישראל. בשנת 1969 עיצב כהן את התאורה עבור המחזה 'אחותי כלה' בביצוע להקת ענבל וכן עבור מופע לציון 20 שנה להקמת הנח"ל. באותה תקופה שימש כהן גם כרקדן מחליף בתיאטרון ענבל, בעת הצורך.

לקראת שנות השבעים עיצב כהן את תאורת המופעים 'מגילת רות' ו-'הבא לי גורלי', שהוצגו בשנות השבעים והשמונים. בשנת 1970 היה כהן אחראי על התאורה ב-'פסטיקל הקיבוצים' בגן השלושה. ב-1971 עיצב כהן את תאורת הצגת הבכורה של להקת שומבצל בצוותא. בשנת 1972 עיצב כהן את התאורה בעצרת שנערכה באנדרטת האריה השואג ואת תאורת המחול 'הפנינה והאלמוג'. בשלהי שנות השבעים עיצב את התאורה עבור מחולות רבים, ביניהם 'סתפתח', 'שדעבה וריחן', 'מכתשים', 'חתונה בתימן' ועוד. באותה תקופה שיתף כהן פעולה עם מעצב התאורה בן ציון מוניץ בהכנת התאורה להצגות 'אלגיה לכרם' ו-'ורד בר'.

בשנות השמונים עיצב כהן את התאורה עבור המחולות 'שיר השירים', 'שבת שלום', ו-'חפלה' והיה מהאחראים על הפקת אירוע של להקת ענבל לכבוד 100 שנה לתחילת העלייה מתימן. בשנת 1986 עיצב את תאורת הצגת היחיד 'פוזה' של רמי ברוך שהוצגה בתיאטרון בית ציוני אמריקה. בשנת 1987 ביים כהן את תאורת פסטיבל גוונים במחול. בסיום שנות השמונים ותחילת התשעים יצאה להקת ענבל לסיורים בארצות הברית, אסיה ואירופה, אשר את הפקתם ניהל כהן. כמו כן עיצב כהן את תאורת ההצגה "הפלך". בשנת 1997 הוצגו בהצגת בכורה המחולות "סג'רה", "מחול למים" "הבכור", אותיות פורחות" ו-"הצורף", כאשר את תאורת כולם עיצב כהן. בשנות האלפיים המוקדמות השתתף כהן בעיצוב תאורת היצירות "יעקב ועשיו", "שלמה המלך ומלכת שבא", וכן "שערי רצון", "משא ומתן" ו-"מארבע כנפות".

## קישורים חיצוניים

* 
* מסמכי הפקה של תיאטרון מחול ענבל שנשמרו בבית רפי כהן, ארכיון תיאטרון מחול ענבל, הספרייה הלאומית
* 

## הערות שוליים

קטגוריה:מעצבי תאורה ישראלים
קטגוריה:תיאטרון מחול
קטגוריה:ישראלים ילידי אוזבקיסטן
קטגוריה:מעצבי במה ישראלים
קטגוריה:שחקנים ישראלים
קטגוריה:רקדנים ישראלים
קטגוריה:ישראלים שנולדו ב-1931
טוש טוש הגיבור המסתורי

**טוש טוש הגיבור המסתורי** הייתה סדרה של משחקי וידאו ישראליים, שפותחו בשנת 1997, תחילה על ידי חברת מחשבת הישראלית ולאחר מכן על ידי חברת הבת שלה, SCOPS SOFTWARE.
ממוזער|עטיפת דיסק המשחק הראשון טוש טוש הגיבור המסתורי

## היסטוריה
טוש-טוש הוא דמות בדיונית של גיבור, שעומד במרכזם של מספר משחקים אינטראקטיביים לטלוויזיה, ובהמשך גם למחשב. הסדרה שאבה השראה מסדרת המשחקים הוגו.

תוכנית הטלוויזיה של המשחק שודרה כל שבת בבוקר בערוץ השני, בהנחיית יעל בר זוהר, ומיכאל הנגבי. המשתתפים שנבחרו היו צריכים לשחק מביתם, על ידי הקשה על ספרות טלפון הביתי, ששימשו כמקשי משחק. במשחק הווידאו נדרשו ליכולות קואורדינציה, וזריזות ידיים, מטרת המשחק היא להימנע ממכשולים ולאסוף אוצרות.

## טוש טוש הגיבור המסתורי
המשחק הראשון בסדרה נקרא **טוש טוש הגיבור המסתורי**, והוא הפך ממשחק אינטראקטיבי, למשחק מחשב, בשנת 1997. עלילת המשחק מספרת על ממלכת "טושניה", ששליטה המלך פק"מ השלישי, מצווה על טוש טוש לצאת ולהשיג אוצרות, כדי למלא את קופת המדינה. במשחק זה ישנם שלושה שלבים.

למרות שהמשחק לא זכה בציונים גבוהים בזמן יציאתו, משום שלא היה בו תחכום, או עלילה יוצאי דופן, והוא היה מבוסס על זריזות בלבד. הוא זכה לאהבת הקהל, בגלל השנינות ההומוריסטית של טוש טוש.

### שלבי המשחק
בשלב הראשון טוש טוש צריך להיכנס לתוך קברים עתיקים שמלאים באוצרות. בדרך ישנם אויבים רבים שטוש טוש צריך להתחמק מהם, ואם הוא לא מצליח להתחמק עליו לשחד אותם, על מנת שהם ייתנו לו לעבור. אולם אם השחקן נשאר בלי אוצרות, הוא ייתפס וייפסל.

בשלב השני טוש טוש רכוב על סנובורד, ועליו לאסוף אבנים טובות, תוך כדי התחמקות מאנשי שלג, וממפולות סלעים. תוך כדי הגלישה צריך להוסיף לטוש טוש אנרגיה על ידי אכילת שוקולד.

בשלב השלישי כל האוצרות נגנבים מידי טוש טוש על ידי שודד, וטוש טוש מנהל אחריו מרדף על גבי טרקטורון בכביש סואן, על מנת להחזיר אותם. תוך כדי המשחק על השחקן למלא את הטרקטורון בדלק ולחמוק ממכשולים, כמו מכוניות, פחי זבל, ורכבות מהירות.

## משחקי המשך
### טושטוש 2 – הגיבור המסתורי חוזר
בעקבות הצלחת המשחק הראשון, יצא משחק שני בסדרה, **טושטוש 2 – הגיבור המסתורי חוזר.** משחק זה לא הופק על ידי מחשבת אלא על ידי סטודיו "SCOPS SOFTWARE", והוא שוחרר לגרסת המחשב בלבד. במשחק זה ישנם שלושה שלבים. בשלב הראשון על השחקן לעזור לטוש טוש להמריא מתוך שדה תעופה. בשלב השני טוש טוש רוכב על גבי פיל בג'ונגל, ובשלב השלישי מרוץ אופנועים. משחק זה קיבל ביקורות שליליות מאד בגלל משחקיות גרועה.

### טוש טוש 3 – טמגוצ'י
המשחק השלישי בסדרת טוש טוש היה משחק טמגוצ'י, שפותח על ידי מחשבת. הוא לא זכה להצלחה ולא הגיע לתפוצה רחבה. לאחר מכן התוכנית ירדה מהאוויר, ובעקבות כך הופסקו כל הפיתוחים שעסקו בסדרת המשחקים.

## לקריאה נוספת
* פרסומת למשחק המחשב
* גיימפלי של טוש טוש 2
* 

## הערות שוליים

קטגוריה:משחקי וידאו משנת 1997
קטגוריה:סדרות משחקי וידאו
קטגוריה:משחקי וידאו שפותחו בישראל
קטגוריה:משחקי וידאו בעברית
גבעת ואספ

**גבעת ואספ** (באנגלית: **Wasp Hill**) היא גבעה בחלק הדרום-מערבי של חצי האי ביירז, באי ליווינגסטון באיי שטלנד הדרומיים, שבאנטארקטיקה.

גובהה של הגבעה 72 מטרים מעל פני הים; הגבעה מתנשאת מעל נקודת סבאר.

גבעת ואספ ממוקמת 1.01 קילומטרים צפונית-מערבית מגבעת סילר;

גבעת ואספ ממוקמת 1.4 קילומטרים צפונית-מזרחית מנקודת סבאר;

גבעת ואספ ממוקמת 2.74 קילומטרים מזרחית -צפון-מזרחית מנקודת דבילז;

גבעת ואספ ממוקמת 3.12 קילומטרים דרומית-מערבית מפקק אוסניאה;

גבעת ואספ ממוקמת 3.91 קילומטרים דרומית-מערבית מחרוט צ'סטר.

## היסטוריה
### גילוי ומיפוי הגבעה

האזור התגלה על ידי צידי כלבי ים שהגיעו לאזור במאה ה-19.

הגבעה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005 ובשנת 2009.

### מקור השם

הגבעה נקראת על שם ספינת ציד כלבי הים - הסקונר האמריקאית "ואספ" (*Wasp*) בפיקודו של רב החובל רוברט ג'ונסון ( Robert Johnson) שהגיעה לאיי שטלנד הדרומיים בקיץ האנטארקטי שבשנים 1821–1822.

ואספ
קטלין קובאץ'

**קטלין קובאץ**' (בהונגרית: **Kovács Katalin**; בודפשט, 29 בפברואר 1976) היא קיאקיסטית הונגרייה, היא אלופה אולימפית, בעלת 8 מדליות אולימפיות, מהן 3 זהב ו-5 כסף מ-4 אולימפיאדות (סידני 2000, אתונה 2004, בייג'ינג 2008 ולונדון 2012). היא אלופת עולם בעלת 40 מדליות, מהן 31 זהב, 7 כסף ו-3 ארד ואלופת אירופה בעלת 31 מדליות, מהן 29 זהב, 1 כסף ו-1 ארד. קובאץ' היא חותרת הקיאקים המצליחה ביותר בעולם בכל הזמנים. היא מכונה "מלכת הקיאקים".

## ביוגרפיה
קטלין קובאץ' החלה את הקריירה הספורטיבית שלה בשנת 1987 במועדון "ספרטקוס בודפשט". מאוחר יותר התחרתה במועדון BSE. ב-1993 זכתה במדליות באליפות אירופה לנוער. בשנת 1995 עברה ל-BKV אלרה (Előre) ונכללה כבר בנבחרת הלאומית. היא הייתה חברה בנבחרת הונגריה כעתודה באליפות העולם 1995 בדויסבורג ובאולימפיאדת אטלנטה (1996). משנת 1997 התחרתה בצבעי "מועדון הספורט אויפשט" (UTE). קובאץ' השתתפה באליפות אירופה בארבעה סוגי מקצים וזכתה בפעמיים שתי מדליות כסף וכן במקום רביעי. בסיום העונה סיימה במקום השני בדירוג הקיאקיסטיות ההונגריות. בשנת 1998 זכתה בתואר העולמי הראשון שלו (רביעיות 200 מ'). היא זכתה בארבעה מקומות ראשונים באליפות המדינה. ב-1999 סגרה את השנה בראש דירוג הנשים ההונגריות. בשנת 2000, הייתה לה הזדמנות רצינית באולימפיאדת סידני (2000), וזכתה בשתי מדליות כסף הן בזוגות והן רביעיית הקיאקים.

מאביב 2001, עברה קובאץ' למועדון השיט של מ.ט.ק. בודפשט (MTK). והתחילה בסדרת הזכיות המדהימה שלה ובעשרות מדליות. משנת 2009 עברה קובאץ' למועדון השיט של בודפשט הונבד (Bp. Honvéd). פרנץ צ'יפש קיבל לידיו את ניהול האימון וההכשרה שלה.

ב-6 ביוני 2014 נולדה בתה. לאחר מכן, כבר לא הצליחה לזכות באליפויות עולם או באליפויות אירופה. ב-2016 היא הודיעה על פרישה.

## פרסים והוקרה
* ספורטאית השנה ההונגרייה – מקום שלישי (1999)
* הקיאקיסטית ההונגרייה של השנה (1999, 2000, 2001, 2002, 2003, 2005, 2006, 2007, 2008, 2009)
* צלב האבירים של מסדר ההצטיינות של הרפובליקה של הונגריה (2000)
* ספורטאית השנה ההונגרייה (2002, 2003) (מבוסס על הצבעות של עיתונאי ספורט)
* ספורטאי השנה ההונגרי (פרס איגוד הספורט הלאומי) (2003, 2009)
* צלב הקצין של מסדר ההצטיינות של הרפובליקה של הונגריה (2004)
* בחירת קבוצת הספורט ההונגרית הטובה – מקום השלישי (קיאק זוגי) (2004, 2008)
* פרס לבודפשט (2004)
* אלופה לנצח של איגוד הקיאק – קנו ההונגרי (2005)
* חברה בקבוצת הספורט של הונגריה (קיאק זוגי) (2005, 2006, 2010)
* פרס פרימה (2006)
* ספורטאי השנה ההונגרי – מקום שני (2007, 2008, 2009)
* צלב אמצעי של מסדר ההצטיינות של הרפובליקה של הונגריה (2008)
* הצלב האמצעי של מסדר ההצטיינות ההונגרי עם הכוכב (2012)
* פרס הספורט לאסלו פאפ בודפשט (2012)
* נבחרת השנה של הונגריה – מקום שני (קיאק רביעייה) (2012)
* חברה באיגוד הספורטאים ההונגרים האלמותיים (2017)

## אליפות הונגריה
מיקום וסוג מדליה

## קישורים חיצוניים

* קטלין קובאץ' קיאקיסטית (1976-)

## הערות שוליים

קטגוריה:אלופים אולימפיים מהונגריה
קטגוריה:קיאקיסטיות
קטגוריה:ספורטאיות הונגריות
קטגוריה:משתתפות אולימפיאדת סידני (2000)
קטגוריה:משתתפות אולימפיאדת אתונה (2004)
קטגוריה:משתתפות אולימפיאדת בייג'ינג (2008)
קטגוריה:משתתפות אולימפיאדת לונדון (2012)
קטגוריה:הונגריה: אישים בספורט
קטגוריה:בודפשט: אישים
קטגוריה:קיאקיסטים
קטגוריה:משתתפי אולימפיאדת סידני (2000)
קטגוריה:משתתפי אולימפיאדת אתונה (2004)
קטגוריה:משתתפי אולימפיאדת בייג'ינג (2008)
קטגוריה:אלופות אולימפיות מהונגריה
קטגוריה:ילידות 1976
קטגוריה:הונגרים שנולדו ב-1976
מרד יהוא

ממוזער|300x300 פיקסלים|הכלבים אוכלים את איזבל כהבטחת הנביא. ציור של אנדראה קלסטי.
שמאל|ממוזער|250px|כתובת תל דן
**מרד יהוא** הוא אירוע המתואר ב-. המרד התרחש בתמיכתו של אלישע הנביא ביהוא, זאת בשל דברי אלוהים על בית אחאב.

## רקע
לאחר סיפור אליהו בנקרת הצור, אלוהים מצווה את אליהו לעשות שלושה דברים: 

לבסוף אליהו לא מבצע פעולות אלה אלא רק מושח את אלישע לנביא אחריו. את שני המעשים האחרים מבצע אלישע לאחר מות אליהו.

לאחר שאליהו משח את אלישע, מתרחש מעשה כרם נבות בו אחאב רוצח ויורש את נבות היזרעאלי. לאחר מעשה כרם נבות אלוהים אומר לאליהו שיגיד לאחאב שהמלוכה תילקח ממנו:

הביטוי "משתין בקיר עצור ועזוב בישראל" מתאר שכל גבר בבית אחאב יושמד, כך שהנשים לא יושמדו במרד. לאחר שאחאב שומע את הדברים הללו הוא מתאבל ומשום כך אלוהים מחליט לדחות את החורבן של בית ישראל לימי יורם בן אחאב, כמו שאומר הכתוב:

## המרד
בעת שהחל במרד, שימש יהוא כאחד משרי הצבא של יורם וחנה עם צבא ישראל ברמות גלעד. אלישע בן שפט קרא לאחר מבני הנביאים, וציווה אותו למשוח את יהוא בן נמשי למלך ממלכת ישראל. הנער עושה כן ומצווה את יהוא להכות את בית אחאב ואת איזבל, ויהוא הוכרז כמלך על ידי אנשי הצבא ועל ידי רעיו שרי הצבא. יהוא מיהר ליזרעאל, שם שהה בחופשת החלמה המלך יורם מלך ישראל שנפצע בקרב רמות גלעד נגד חזאל מלך ארם דמשק. יורם חושב תחילה שיהוא בא בתור שר צבאו בדרכי שלום ומנסה לשלוח שליחים אליו, לבסוף יורם יוצא בעצמו אל יהוא ומנסה לברוח כשמגלה שיהוא מנסה להורגו, אך יהוא יורה עליו חץ והורג אותו. יהוא הרג את יורם וגם את אחזיה מלך יהודה שבא לבקר את יורם.

בנוסף, יהוא לכד את איזבל, אמו של יורם ואשתו של אחאב, בארמונה, ואנשיו שהיו בארמון מוציאים אותה להורג בהשלכתה מהחלון. כאשר יהוא פוקד לקבור אותה  (משום היותה בת מלך צידון), הוא מגלה כי לא נותר הרבה מגופתה אלא הגולגולת, הרגליים וכפות הידיים. בכך מתקיים דבר הנביא אליהו כי הכלבים יאכלו את בשר איזבל.

יהוא שולח לבני אחאב והמקורבים לו שנשארו שליח שימנו לעצמם שליט וילחמו בו. בני אחאב ומקורביו מפחדים ונכנעים, לבסוף יהוא הורג אותם וזורק אותם לבור עקד.

## עדות חוץ-מקראית
עדות חוץ-מקראית משוערת למרד יהוא מופיעה, ככל הנראה, בכתובת תל דן, שנתגלתה ב-1993 במסגרת חפירה ארכאולוגית שנערכה בתל דן שבצפון עמק החולה בישראל, ומוצגת מאז במוזיאון ישראל. בכתובת מוזכרת הריגתם של יורם "מלך ישראל" ואחזיהו "מלך בית דוד", היא ממלכת יהודה, בדומה למסופר בסיפור מרד יהוא, שבו יהוא הרג את שני המלכים הללו. בכך מעניקה הכתובת, ככל הנראה, עדות חוץ-מקראית לסיפור זה. עם זאת, כיוון שהכתובת נכתבה בארמית סביר להניח שהיא נחקקה מטעם אחד ממלכי ארם דמשק, ומלך ארם בזמנם של יורם ואחזיה היה חזאל. מומחים רבים ניסו ליישב את הסתירה בין הנאמר במקרא, שלפיו יהוא היה זה שהרג את יורם ואחזיה, לבין המשתמע מכתובת, שלפיה דווקא חזאל הרג את שני המלכים הללו.

## לקריאה נוספת
* הרב אלחנן סמט, **מרד יהוא**, פרקי נביאים בספר מלכים, ירושלים תשפ"ג

## הערות שוליים
קטגוריה:סיפורי ספר מלכים
קטגוריה:מרידות בתנ"ך
פארק הולנד (לונדון)

**פארק הולנד** (באנגלית: **Holland Park**) הוא אזור בקנזינגטון שבמערב לונדון אשר מכיל רחוב ופארק ציבורי באותו השם. אין לו גבולות רשמיים אבל הוא תחום בערך על ידי רחוב קנסינגטון  בדרום, דרך הולנד  ממערב, שדרת פארק הולנד  מצפון ורחוב קנסינגטון צ'רץ' ממזרח. המחוזות הסמוכים הם נוטינג היל מצפון, ארלז קורט מדרום, ושפרדס בוש מצפון מערב.

האזור בנוי ברובו מרחובות עם שדרות עצים ומבתים טוריים גדולים בסגנון ויקטוריאני, ומכיל חנויות רבות, אטרקציות תיירותיות (כגון מוזיאון העיצוב), אתרי ספא יוקרתיים, מלונות ומסעדות, כמו גם שגרירויות של מספר מדינות.
ממוזער|מפה המציגה את רובע (ward) הולנד ברובע (Borough) מטרופולין קנזינגטון כפי שהיה ב-1916.

## היסטוריה
הרובע היה כפרי עד המאה ה-19, והאזור המכונה כיום פארק הולנד היה בעבר אחוזה בשם בית הולנד. בעשורים הבאים באותה מאה מכרו בעלי האחוזה את השטחים המרוחקים של האחוזה לבניית בתי מגורים, והשכונה שהתפתחה קיבלה את שמה מהבית. האזור כולל גם כמה אזורים קטנים שמעולם לא היו חלק מהשטח של בית הולנד, בעיקר אחוזת פילימור ואזור כיכר קמפדן היל.

בשנותיה המאוחרות של המאה ה-19 קבעו את מושבם בשכונה מספר אמנים ידועים (ביניהם פרדריק לייטון, ג'ורג' פרדריק ווטס וולנטיין קמרון פרינספ) ואספני אומנות. קבוצה זו נקראה "חוג פארק הולנד" .

## הפארק

קובץ:Peacocks-طاووس.JPG|טווסים בפארק הולנד
קובץ:Formal Gardens Holland Park London 6676 pano 2.jpg|מראה בגנים הרשמיים
קובץ:Holland Park (33479085325).jpg|הגנים הרשמיים, מבט לעבר בית הולנד
קובץ:Kyoto Garden Holland Park London 6662 pano 3.jpg|גן קיוטו
קובץ:Waterfall-Holland-Park-شلال.JPG|מפל בגן קיוטו
שטח הפארק הוא כ-22 הקטאר, מחציתו הצפונית היא חורש פראי למחצה, החלק מרכזי הוא שטחי גן רשמיים, והחלק הדרומי משמש לספורט.

מבית הולנד נשארו רק כמה חורבות, לאחר שנהרס ב-1940 בבליץ על לונדון במהלך מלחמת העולם השנייה. ב-1952 מועצת מחוז לונדון רכשה את החורבה ואת הגנים שמסביב מבעלו הפרטי האחרון, הרוזן השישי מאילצ'סטר  כיום שרידי הבית מהווים תפאורה לתיאטרון הפתוח פארק הולנד, שהוא ביתה של אופרת פארק הולנד. מדרום לפארק נמצא מוזיאון העיצוב.

בפארק יש בית קפה, מסעדה המחוברת לאורנז'רי, מערכת שחמט ענקית, מגרש קריקט, מגרש טניס, שני גנים יפאנים - גן קיוטו, שהוקם ב-1991, וגן הנצחת פוקושימה, שהוקם ב-2012, אכסניית נוער וגן שעשועים. ניתן לראות בגן סנאיים וטווסים. ב-2010 ייחד הפארק מדור לחזירים שתפקידם היה לנקות את הפארק מסרפדים ומעשבים נוספים, כדי ליצור אזור אחו נוסף לפרחי בר ובעלי חיים. לאחר מכן נעשה שימוש בבקר למטרה דומה.

המרכז האקולוגי של פארק הולנד (2013), המופעל על ידי שירות האקולוגיה של הרובע, מציע תוכניות חינוך סביבתי הכוללות טיולים בטבע, שיחות, תוכניות לבתי ספר ותוכניות פעילות לילדים.

## קישורים חיצוניים

* 
* 
* 

## הערות שוליים

קטגוריה:לונדון: פארקים
קטגוריה:קנזינגטון וצ'לסי
כתובת בנבעל

[ממוזער|המצבה המציגה את "[חור (אל)|חור על התנינים". הכתובת הפיניקית של בנבעל אינה נראית בתמונה.]]
**כתובת בנבעל** היא כתובת פיניקית המוקדשת לעשתרת על גוש שיש ששימש בסיס למצבה מצרית, שנמצאה ליד הפירמידה של אונס במֹף בשנת 1900.

הכתובת חרותה על חזית בסיס המצבה, שגודלו 55 על 64 על 32 ס"מ. הכיתוב פגום ומתוארך למאות ה-2–1 לפנה"ס. היא הוזכרה לראשונה בשנת 1900 על ידי שארל-ז'אן-מלכיור דה ווגואה, לאחר שגסטון מספרו, החופר של מֹף, שלח לו עותק של המצבה.

הכתובת כוללת את השם בנבעל, שהחוקרים מקשרים בינו לבין השם Banobali או Bariobali, עבד מקדש פיניקי שתואר על ידי קיקרו ב-"In Verrem" . שארל קלרמון-גנו הציע לשחזר את השם כבַּנוֹבַּעַל.

המצבה מוצגת כעת במוזיאון המצרי, תחת הזיהוי CG 9402 (JE 33264+34081).

## הכתובת
ממוזער|כתובת בנבעל
[ממוזער|הממצא ב[מוזיאון קהיר (CG 9402)]]
הכתובת ידוע בסימונים KAI 48 או RÉS 1. הכתובת פגומה מאוד, ולכן ישנן הצעות שונות לפענוחה.

ב-RÉS הכתובת פורסמה כך:

מאוחר יותר, ב-KAI הכתובת פורסמה כך:

גם הכתובת המצבה עצמה מזכירה את פעלעשתרת: p:a:r a:N37 T:r:T A1  כלומר "פערעשתרת", מאחר שבמצרית עתיקה לא היה הבדל בין העיצורים ל' ור'. המצבה במצרית מזכירה גם את אמו, ששמה אינו ברור אך ללא ספק שמי.

## ראו גם
* רשימת כתובות כנעניות וארמיות

## קישורים חיצוניים

* Daressy, Georges, 1903, , pages 3-11

## הערות שוליים

קטגוריה:ממצאים ארכאולוגיים מאבן
בנבעל
בנבעל
בנבעל
בנבעל
דיוויזיית השריון ה-16 (ארצות הברית)

**דיוויזיית השריון ה-16 של [[צבא ארצות הברית]]** (באנגלית: **16th Armored Division**) הייתה דיוויזיית שריון אמריקאית אשר לחמה במלחמת העולם השנייה בחזית המערבית.

## היסטוריה
הדיוויזיה הוקמה ב-15 ביולי 1943 במחנה צ'אפי בארקנסו ונחתה בצרפת בין 11 ל-17 בפברואר 1945. הדיוויזיה נכנסה ללחימה מסוף אפריל 1945 והשתתפה בימים האחרונים של המערכה האירופית. הדיוויזיה נלחמה באזור נירנברג, ולאחר מכן נכנסה לצ'כוסלובקיה בתחילת מאי 1945 וכבשה את העיר פילזן. הדיוויזיה ספגה את מספר האבידות הקל ביותר מבין כל דיוויזיות השריון האמריקאיות באירופה, עם 32 נפגעים בלבד, ובילתה 3 ימים בלחימה. הדיוויזיה הושבתה עם שובה לארצות הברית באוקטובר אותה שנה, ופורקה בניו ג'רזי ב-15 באוקטובר 1945.

## מפקדים
* דגלאס גרינה (15 ביולי 1943–ספטמבר 1944
* ג'ון פיירס (ספטמבר 1944–15 באוקטובר 1945)

## קישורים חיצוניים
* דיוויזיית השריון ה-16 

קטגוריה:זירת מערב אירופה במלחמת העולם השנייה
קטגוריה:דיוויזיות בצבא ארצות הברית במלחמת העולם השנייה
קטגוריה:דיוויזיות שריון בצבא ארצות הברית
Save Me (שיר של דה פאראקיט)

"**Save Me**" הוא סינגל של ההרכב המוזיקלי הצרפתי, דה פאראקיט, בשיתוף פעולה עם הזמרת אלדן ז'קוב. בשיר נמצאת דגימה מהשיר "ערב של שושנים".

השיר זכה להצלחה רבה בישראל ולהשמעות רבות ברדיו, ודורג במצעדים במספר מדינות בעולם, בהן רוסיה וצרפת. במצעד הפזמונים הבינלאומי השנתי של תחנת הרדיו הפופולרית גלגלצ לשנה זו, הגיע השיר למקום ה-19. בהקלטה אקוסטית של השיר שביצע הצמד באולפני גלגלצ בישראל, בוצע השיר העברי על ידי ליאורה יצחק.

נכון למרץ 2022, השיר הושמע למעלה מ-5 מיליון פעמים בספוטיפיי.

## וידאו קליפ
הווידאו קליפ של הסינגל, שבוים על ידי ויל קינדריק והופק על ידי ג'ניפר הית', יצא בערוץ היוטיוב של דה פאראקיט ב-16 ביוני 2016. נכון למרץ 2022, הווידאו קליפ נצפה למעלה מ-14 מיליון פעמים.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירים בעברית
קטגוריה:שירים מרובי שפות
קטגוריה:שירים על פרחים
קטגוריה:בלדות פופ
קטגוריה:שירי יורודאנס
קטגוריה:שירי מוזיקה אלקטרונית
קטגוריה:שירי מוזיקת האוס
מאהלון רומאו

**מאהלון ברספורד בקר רומאו** (באנגלית: **Mahlon Beresford Baker Romeo**; נולד ב-19 בספטמבר 1995) הוא כדורגלן אנטיגואי המשחק בעמדת המגן הימני.

רומאו, הוא הוא בנו של ג'זי B, סולן להקת ה-R&B, סול II סול.

## קריירת מועדונים
רומאו, נולד בווסטמינסטר שבלונדון. רומאו התחיל את הקריירה שלו במחלקת הנוער של ארסנל ובקיץ  הצטרף למחלקת הנוער של ג'ילינגהאם. בינואר , רומאו חתם בדובר את'לטיק מהנשיונל ליג דרום. יממה לאחר מכן, רומאו ערך את הופעת הבכורה שלו בקבוצה בהפסד 2–5 לפארנבורו. כעבור זמן קצר, רומאו חזר לג'ילינגהאם וב-27 באפריל ערך את הופעת הבכורה המקצועית בקבוצה בהפסד 2–3 לבורטון אלביון.

בקיץ , רומיאו חתם במילוול מהפוטבול ליג הראשונה. ב-6 בפברואר 2016 הבקיע את שער הבכורה שלו בקבוצה בניצחון 0–3 נגד וולסול. רומאו היה שותף לחזרה של הקבוצה לפוטבול ליג צ'מפיונשיפ בתום עונת .

ב-31 באוגוסט 2021, רומאו הושאל לפורטסמות' עד לסיום העונה.

ב-15 ביוני 2022 הצטרף לקארדיף סיטי מהפוטבול ליג צ'מפיונשיפ.

## קריירה בינלאומית
ב-10 ביוני 2015 רומאו ערך את הופעת הבכורה שלו בנבחרת אנטיגואה וברבודה בהפסד 1–3 ל.

## תארים
; מילוול
*פלייאוף העלייה לפוטבול ליג הראשונה: 

## קישורים חיצוניים

קטגוריה:כדורגלנים אנגלים
קטגוריה:כדורגלנים אנטיגואים
קטגוריה:מגני כדורגל אנגלים
קטגוריה:מגני כדורגל אנטיגואים
קטגוריה:כדורגלני ג'ילינגהאם
קטגוריה:כדורגלני מילוול
קטגוריה:כדורגלני פורטסמות'
קטגוריה:כדורגלני קארדיף סיטי
קטגוריה:כדורגלני נבחרת אנטיגואה וברבודה
קטגוריה:אנגלים שנולדו ב-1995
קטגוריה:אנטיגואים שנולדו ב-1995
גרגור בריינבורג

**גרגור בריינבורג** (בהולנדית: **Gregor Breinburg**; נולד ב-16 בספטמבר 1991) הוא כדורגלן ארובי המשחק בעמדת הקשר באלסווידה.

## קריירת מועדונים
בריינבורג נולד בהולנד למשפחה בעלת שורשים מארובה. בריינבורג התחיל את הקריירה שלו בקבוצת הנערים של ויטסה 1892 וכעבור מספר שנים הצטרף לדה חראפסחאפ. ב-4 במרץ 2011 ערך את הופעת הבכורה שלו בקבוצה הבוגרת בניצחון 1-2 נגד וילם II. עונה לאחר מכן, הצטרף לקבוצה הבוגרת והפך לשחקן הרכב קבוע בה עם 25 משחקים.

בקיץ  בריינבורג חתם בניימכן מהליגה ההולנדית השנייה. בעונתו הראשונה, רשם 30 הופעות בקבוצה והיה שותף לעלייה של הקבוצה לליגת העל ההולנדית. בשנת  מונה לקפטן הקבוצה. ב-22 בינואר 2017 הבקיע את צמד בניצחון 0-2 נגד רודה.

בקיץ  חתם בספרטה רוטרדם וכעבור שנה חזר לדה חראפסחאפ.

בעונת  לא שיחק באף קבוצה ובאוגוסט  חתם בדן האג.

## קריירה בינלאומית
ב-10 ביוני 2015 בריינבורג ערך את הופעת הבכורה שלו בנבחרת ארובה בהפסד 2-0 ל. ב-15 בנובמבר 2019 הבקיע את שער הבכורה שלו בנבחרת בהפסד 2–4 ל.

## קישורים חיצוניים

קטגוריה:כדורגלנים ארובים
קטגוריה:כדורגלנים הולנדים
קטגוריה:קשרי כדורגל ארובים
קטגוריה:קשרי כדורגל הולנדים
קטגוריה:ארנהם: כדורגלנים
קטגוריה:כדורגלני דה חראפסחאפ
קטגוריה:כדורגלני ניימכן
קטגוריה:כדורגלני ספרטה רוטרדם
קטגוריה:כדורגלני דן האג
קטגוריה:הולנדים ממוצא ארובי
קטגוריה:ארובים שנולדו ב-1991
קטגוריה:הולנדים שנולדו ב-1991
התעמלות אקרובטית בישראל

ישראל הגיעה להישגים גבוהים בתחרויות התעמלות אקרובטית במהלך השנים ואף אירחה את אליפות אירופה באקרובטיקה  בשנת 2019, והייתה צפויה לארח את אליפות העולם באקרובטיקה ב-2024 אך בשל מלחמת חרבות ברזל נאלצה ישראל לוותר על האירוח ומועמדת לארח את אליפות העולם ב-2026.

## [[אליפות העולם באקרובטיקה|אליפות עולם]]

אליפות העולם בהתעמלות אקרובטית לשנת 2024 אמורה הייתה להתקיים בעיר חולון, בישראל, וזו הייתה אמורה להיות הפעם הראשונה שבה ישראל תארח אליפות עולם בענף כלשהו בהתעמלות, אולם בשל מלחמת חרבות ברזל, התחרות הועברה לעיר גימראייש בפורטוגל.

### אליפות העולם לקבוצות גיל

## אליפות אירופה

אליפות אירופה בהתעמלות אקרובטית לשנת 2019 התקיימה לראשונה בישראל, בעיר חולון מה-30 באוקטובר ועד ה-3 בנובמבר 2019.

## סבב גביע עולמי

## [[משחקי העולם]]

## אולימפיאדת הנוער

## ראו גם
* התעמלות אמנותית בישראל

## קישורים חיצוניים
* 
* 
* התעמלות אקרובטית (אקרובטיקה פירמדות), באתר איגוד ההתעמלות בישראל

## הערות שוליים

קטגוריה:ישראל: התעמלות
קטגוריה:התעמלות אקרובטית
סרבנט (סדרת טלוויזיה, 2019)

**סרבנט** (באנגלית: **Servant**, בתרגום מילולי: **משרתת**) היא סדרת טלוויזיה מוזרמת מסוגות הדרמת מסתורין ואימה של אפל TV פלוס. הסדרה מתמקדת באירועים מעוררי פליאה ומתח שמתרחשים לפני ואחרי הגעתה של מטפלת מסתורית לביתם של הזוג ששוכר את שירותיה. הסדרה נוצרה על ידי טוני בסגאלופ כשלצידו מסייע בהפקה מ. נייט שאמלאן, אשר מוכר כיוצר פורה של מותחנים מפורסמים כגון הסרט החוש השישי.

העונה הראשונה עלתה לשידור ב-28 בנובמבר 2019.. העונה השנייה עלתה לשידור ב-15 בינואר 2021. העונה השלישית עלתה לשידור ב-21 בינואר 2022. העונה הרביעית והאחרונה עלתה לשידור ב-13 בינואר 2023.

## תקציר העלילה
### תמצית בסיסית
זוג אמיד מפילדלפיה, אשת תקשורת ושף, שוכרים בחורה צעירה בעלת חזות שברירית כמטפלת שתגור עימם ותסייע בגידול בנם התינוק. כניסתה לחייהם מתרחשת בעת שבה רב הנסתר על הגלוי בביתם ונוכחותה מובילה לשרשרת של אירועים מסתוריים וגילויים מטלטלים המייצרים תחושת מבוך של סודות.

### תמצית מורחבת
* הבהרה: תמצית זו כוללת ספויילרים לחלקה הראשוני של הסדרה.
לאחר ששון ודורותי חוו אובדן של בנם התינוק תודעתה של דורותי, אשר לא מסוגלת לשאת את האובדן, נאטמת לקיומו של אותו אירוע מכונן. מתוך רצון לסייע לה לעכל ולהשלים עם אירועי העבר, אשת רפואה אלטרנטיבית ממליצה על שימוש בבובה של תינוק שנתפסת על ידי דורותי כיצור חי. אשליה זו כה חזקה מבחינתה שהיא מתעקשת לשכור מטפלת שתסייע בגידול "הילד". לתדהמת משפחתה של דורותי, לאחר הגעת המטפלת מתרחש דבר פלאי שהם מתקשים להבין.

## שחקנים ודמויות
### דמויות ראשיות
* נל טייגר פרי – **ליאן גרייסון**. מטפלת צעירה ומסתורית.
* לורן אמברוז – **דורותי טרנר**. אשת תקשורת אסרטיבית. אשתו של שון.
* טובי קבל – **שון טרנר**. שף שעובד מהבית. בעלה של דורותי.
* רופרט גרינט – **ג'וליאן פירס**. אח של דורותי.

### דמויות משנה
* טוני רוולורי – **טובי**. עוזר שף שלפעמים עובד עבור שון.
* פיליפ ג׳יימס בראנון – **רוסקו**. חוקר פרטי.
* בוריס מקגיבר – **הדוד ג'ורג**'. אדם מהעבר של ליאן.
* טוד וורינג – **פרנק פירס**. אבא של דורותי וג'וליאן.

מרכז|ממוזער|350px|השחקנים הראשיים, משמאל לימין: רופרט גרינט, לורן אמברוז, נל טייגר פרי, טובי קבל

## סקירת הסדרה

## הפקה
בפברואר 2018 התפרסם שחברת אפל הזמינה את עונתה הראשונה של הסדרה. במהלך החצי השני של 2018 התפרסם שאמברוז, טייגר פרי, קבל וגרינט לוהקו לתפקידים הראשיים. במרץ 2020 התפרסם שהפקת העונה השנייה הושבתה בעקבות התפרצות מגפת הקורונה.

## קישורים חיצוניים

* 

## הערות שוליים

קטגוריה:אפל TV פלוס: תוכניות וסדרות
קטגוריה:סדרות אימה אמריקאיות
קטגוריה:סדרות דרמת אימה

קטגוריה:תוכניות טלוויזיה באנגלית
קטגוריה:תוכניות טלוויזיה שמתרחשות בפילדלפיה
קטגוריה:סדרות טלוויזיה אמריקאיות שעלו לשידור בשנת 2019
אלוסוכוס

**אלוסוכוס** (שם מדעי: *Elosuchus*) הוא סוג נכחד של זוחל דמוי-תנין שחי במשך הקנומן, מתחילת הקרטיקון העליון של צפון אפריקה. המאובנים שלו התגלו בתצורות שונות במרוקו, באלג'יריה ובניז'ר, ותוארו ב-2002 בידי החוקר פרנס דה בראון (de Broin). הסוג הכיל שני מינים: *Elosuchus cherifiensis* ו-*Elosuchus broinae*, בעוד ממצאי מינים נוספים הועברו לסוגים אחרים כגון תורקוזאורוס והסוג *Fortignathus*, לאחר שאלה נמצאו לצידו בתצורת אצ'קר  בניז'ר. מספר חוקרים העריכו שהסוג קשור למשפחה וקרוב לסוג *Stolokrosuchus*. עם זאת, כיום כוללים אותו במשפחה פולידוזאוריים (Pholidosauridae), לצד דמוי-התנינאי הענקי סרקוסוכוס.

האלוסוכוס היה דומה מעט לתנין כמו לגאביאל, המותאם בעיקר לחיים במים. הוא היה בעל גפיים קטנות יחסית, ייתכן עם קרומי שחייה, וגופו כוסה באוסטאודרם. ככל הנראה הוא ניזון בעיקר מדגים.

## קישורים חיצוניים

קטגוריה:פולידוזאוריים
קטגוריה:בעלי חיים שחיו בקרטיקון עליון באפריקה
קטגוריה:מאובני טקסונים שתוארו ב-2002
פולידוזאוריים

[ממוזער|שלד של [סרקוסוכוס.]]
**פולידוזאוריים** (שם מדעי: Pholidosauridae) היא משפחה נכחדת של זוחלים דמויי-תנינאים אשר התקיימו במשך היורה התיכון עד לקרטיקון העליון שלפני 167 עד 89 מיליון שנה מזמננו, אף שהסוג *Sabinosuchus* התקיים כנראה עד להכחדת הקרטיקון לפני 66 מיליון שנה מזמננו. המאובנים שלהם נמצאו בעיקר בצפון אפריקה וכן בחלק מאירופה, אמריקה הצפונית ואמריקה הדרומית.

בני המשפחה הותאמו לחיים במים, כנראה בסביבות מים מתוקים כמו אגמים ונהרות ובהם צדו טרף ממגוון סוגים. אחדים מהם היו בעלי חוטם דק כשל גאביאל וכנראה ניזונו בעיקר מדגים.

הגדול בבני המשפחה היה מגדולי התנינאים בכלל, הסרקוסוכוס, שהגיע לאורך 9 עד 12 מטרים ומשקל של 4 עד 8 טונות, מה שהפך אותו לטורף-על.

## מיון
* צ'לוואן (Chalawan)
* Crocodilaemus
* Dakotasuchus?
* אלוסוכוס (Elosuchus)?
* Meridiosaurus
* Oceanosuchus
* Pholidosaurus
* Sabinosuchus?
* סרקוסוכוס (Sarcosuchus)
* Terminonaris
* Vectisuchus
* Woodbinesuchus?

## קישורים חיצוניים

*
עיטור מצח הסוס של חזאל

ממוזער| עיטור מצח הסוס במוזיאון הארכאולוגי של ואתי בסאמוס
**עיטור מצח הסוס של חזאל** הוא עיטור מצח סוס  מארד שהתגלתה בהראיון בסאמוס, ועליה כתובת בכתב פיניקי המוקדשת לחזאל (המזוהה על-ידי חלק מהחוקרים עם חזאל המקראי מלך ארם דמשק). משערים שהפריט נוצר בצפון סוריה, אולי בארסלאן טאש.

הפריט מוצג במוזיאון הארכאולוגי של ואתי בסאמוס  (B2579). הכתובת ידועה בשם KAI 311.

## גילוי ותיאור
ממוזער| עיטור מצח הסוס בחדר הצפוני ה-3 במוזיאון הארכאולוגי של סאמוס
העיטור נמצא בשנת 1984 בהראיון של סאמוס, ואורכו 27.3 ס"מ.

בצדו השמאלי יש שורה אחת של כתב, בזווית של כ-120 מעלות לבסיס העיטור. הכיתוב באורך 16 ס"מ ומורכב מ-36 אותיות שגובהן בין 3–9 מ"מ.

## הכתובת
הכתובת ידועה בסימון KAI 311. בכתובת אין ריווח או הפרדה אחרת בין מילים.

בתחילה, ווֹלפגנג רליג  קרא את הכתובת כך:

ותרגם: "אֲשֶׁר נתן הדר לאדוננו חזאל מעמק בשן. כיסוי המצח לאדוננו הנעלה."

מאוחר יותר, בספרו Kanaanäische und Aramäische Inschriften, פורסמה הכתובת כך:

בפענוח זה בטל הזיהוי עם הבשן, ומתאפשר זיהוי של הדד בכתובת. יש לציין כי בשל התבליטים על עיטור מצח הסוס, הכתובת מחולקת לשני חלקים בין האותיות נ' ו-ת' של המילים "בשנ תערה" או של המילה "בשנת".

## ראו גם

* רשימת כתובות כנעניות וארמיות

## הערות שוליים

קטגוריה:כתובות פיניקיות מלכותיות
קטגוריה:כתובות בארמית
קטגוריה:כתובות KAI
קטגוריה:ממצאים ארכאולוגיים מארד
הספרייה הלאומית של פוארטו ריקו

**הספרייה הלאומית של פוארטו ריקו** (בספרדית: **Biblioteca Nacional de Puerto Rico**) היא הספרייה הלאומית של פוארטו ריקו. היא הוקמה בשנת 1967 בשם **Biblioteca General de Puerto Rico** (הספרייה הכללית של פוארטו ריקו), בעקבות החלטה משותפת מס' 44 של בית המחוקקים של פוארטו ריקו. היא נפתחה ב-11 באפריל 1973. ב-2003 שונה שמה לספרייה הלאומית של פוארטו ריקו, בחוק 188 מ-17 באוגוסט באותה שנה.

האוספים המיוחדים של הספרייה כוללים את האוסף הדומיניקני של ספרי דת כרוכים בעור מהמאות ה-16–19, אוסף Eugenio Maria de Hostos, הכולל 1,300 כתבי יד דיגיטליים, והאוסף הפרטי של קונצ'ה מלנדז, מבקרת ספרות ופרופסור לשעבר באוניברסיטת פוארטו ריקו.

הספרייה שוכנת בבניין הקלאסי מהמאה התשע עשרה (בתקופה מסוימת, הבניין שימש כמפעל הדגל של בקרדי רום), יחד עם הארכיון הכללי של פוארטו ריקו.

הבניין ממוקם בסן חואן העתיקה. הוא משקיף על פארק לואיס מוניוז ריברה. הוא ממוזג במלואו ויש בו גישה חופשית לאינטרנט. הספרייה והארכיון חולקים אמפיתיאטרון בן 119 מושבים במפלס הרחוב. הבניין היה רשום במרשם הלאומי של מקומות היסטוריים בשנת 1976 תחת שמו הקודם, **Carcel de Puerta de Tierra**.

## ביבליוגרפיה

* 


## קישורים חיצוניים

* 

* 


## הערות שוליים

קטגוריה:ספריות לאומיות
קטגוריה:פוארטו ריקו: היסטוריה
קטגוריה:פוארטו ריקו: מבנים
לאומית פוארטו ריקו
דיוויזיית השריון הרביעית (ארצות הברית)

**דיוויזיית השריון ה-4 של [[צבא ארצות הברית]]** (באנגלית: **4th Armored Division**) הייתה דיוויזיית שריון אמריקאית אשר לחמה במלחמת העולם השנייה בחזית המערבית.

## היסטוריה
הדיוויזיה הוקמה ב-15 באפריל 1941, וכמפקדה הראשון מונה הנרי ביירד. בינואר 1944 הגיעה הדיוויזיה לאנגליה, וב-11 ביולי נחתה בחופי נורמנדי. הדיוויזיה בפיקודו של ג'ון שירלי ווד השתתפה במבצע קוברה כחלק מהקורפוס ה-8, ולאחר מכן פנתה דרומה וכבשה את נאנט, וב-12 באוגוסט ניתקה את חצי האי ברטאן. לאחר מכן פנתה מזרחה, חלפה במהירות על פני צרפת צפונית ללואר, חצתה את המוזל ב-11–13 בספטמבר, איגפה את ננסי וכבשה את לינוויל ב-16 בספטמבר. במהלך הקרב על הבליטה לחמה הדיוויזיה כחלק מהקורפוס ה-3 תחת פיקודו של פטון, וכוחותיה שחררו את כוחות הדיוויזיה המוטסת ה-101 שהיו נצורים בבסטון. בהמשך השתתפה הדיוויזיה בפלישת בעלות הברית המערביות לגרמניה, חצתה את הריין, לחמה בדרום גרמניה ואף שחררה את מחנה הריכוז אוהרדרוף, ובמאי 1945 שחררה את מערב צ'כוסלובקיה.

לאחר המלחמה שירתה הדיוויזיה בכוחות הכיבוש האמריקאיים בגרמניה עד להשבתתה ב-20 במאי 1949. הדיוויזיה הופעלה מחדש ב-15 ביוני 1954 בפורט הוד בקלין, טקסס, ובשנת 1957 נשלחה לגרמניה המערבית, שם פעלה כחלק מהקורפוס ה-7 עד לפירוקה במאי 1971 ושינוי שמה לדיוויזיית השריון ה-1.

## קישורים חיצוניים

* דיוויזיית השריון ה-4 

קטגוריה:זירת מערב אירופה במלחמת העולם השנייה
4
קטגוריה:דיוויזיות בצבא ארצות הברית במלחמת העולם השנייה
כתובת השנהב מארסלאן טאש

**כתובת השנהב מ[[חדתו|חדתו (ארסלאן טאש)]]** היא לוחית שנהב קטנה עם כתובת ארמית שנמצאה בשנת 1928 בארסלאן טאש (חדתו העתיקה) בצפון סוריה על-ידי צוות ארכאולוגים צרפתים בראשות פרנסואה תורו-דנז'ן .

הכתובת מתוארכת לראשית המאה ה-9 לפנה"ס, על בסיס השם "חזאל" בכתובת, המזוהה על פי ההשערה עם חזאל המקראי, מלך ארם-דמשק.

הלוחית, יחד עם פריטי שנהב רבים נוספים, נמצאו בארמון השליט הנאו־אשורי של חדתו מהמאה ה-8 לפנה"ס.

## הכתובת
הכתובת נמצאה בשלושה שברים - שניים מתאימים זה לזה, השלישי לא. שני השברים המחוברים יחד הם בגובה 2 ס"מ ואורך 7.9 ס"מ, והשבר השלישי בגובה 1.9 ס"מ ואורך 3.2 ס"מ. הכתובת ידועה בסימון KAI 232.

הכתובת על שני השברים הראשונים היא (השבר הראשון נגמר באות א' של המילה מראן והשני מתחיל באות נ' של אותה מילה):

הכתובת על השבר השלישי היא:

לא ברור אם השבר השלישי קודם לשני השברים הראשונים או בא אחריהם.

## לקריאה נוספת
* Clyde E. Fant, Mitchell G. Reddish, "Lost Treasures of the Bible", Wm. B. Eerdmans Publishing Co., Grand Rapids / Cambridge 2008, pp. 106-109.

## קישורים חיצוניים

* הממצא באתר מוזיאון הלובר (AO 11489)

## הערות שוליים

קטגוריה:כתובות בארמית
קטגוריה:כתובות KAI
קטגוריה:ארסלאן טאש
קטגוריה:ממצאים ארכאולוגיים משנהב